cyanic-selkie/wikianc huggingface dataset:
Amyneion
pienoiskuva|vasen|pysty|Lysimakhideen Amynokselle omistama votiivireliefi tämän pyhäköstä, 300-luku eaa. [[Kansallinen arkeologinen museo (Ateena)|Kansallinen arkeologinen museo, Ateena.]] Amyneion oli rakennettu arkaaisella kaudella 500-luvulla eaa. Ainakin klassisen kauden lopulla 300-luvulla. eaa. se oli Amynokselle sekä myös Asklepiokselle ja Deksionille uhranneiden kulttiyhteisöjen kokoontumispaikka. Näin se liittyi jonkinlaiseen parantamiskulttiin. Rakennus säilyi käytössä ainakin hellenistiselle kaudelle 200-luvulle eaa. saakka. Muun muassa Sofokleella tiedetään olleen pyhäkön pappeus.
Pyhäkön koko oli noin 250 neliömetriä. Pohjakaavaltaan se oli epäsäännöllinen nelikulmio, joka kapeni etelään päin. Seinät oli tehty kalkkikivestä. Sisäänkäynti oli länsisivun pohjoispäästä, jossa oli kahdella pylväällä varustettu portiikki. Rakennuksen sisällä sen eteläosassa oli pyhä kaivo, johon tuli vesijohto etelästä päin. Kaivo liittyy todennäköisesti lääkintään. Heti sen koillispuolella sijaitsi ulkoilmapyhäkkötila, jossa oli alttari. Lääkintään viittaavat myös rakennuksesta löydetyt käärmeaiheiset koristelut sekä eri ruumiinosia esittävät votiivilahjat.
Antal Reguly
thumb|Antal Reguly Antal Reguly (1819–1858) oli unkarilainen kielentutkija. Alun perin hän oli koulutukseltaan lakimies. Ollessaan opintomatkalla Tukholmassa 1839 hän tapasi A. I. Arwidssonin, ja keskusteltuaan tämän kanssa suomen ja unkarin oletetusta sukulaisuudesta hänessä heräsi halu tutkia äidinkielensä sukujuuria tarkemmin. Reguly jätti lakimiehen uran ja matkusti Suomeen opiskellakseen kieltä ja tutustuakseen kulttuuriin. Hänestä tuli Suomalaisen Kirjallisuuden Seuran ensimmäinen unkarilainen jäsen.
Suomessa ollessaan Reguly opiskeli suomen lisäksi viroa ja saamea. Suomalaisuusmies Wolmar Schildt tapasi hänet Helsingissä ja kutsui hänet useiksi kuukausiksi maalaisympäristöön, Laukaaseen. Hän kuvasi laukaalaisia sekä sanallisesti että piirroksin. Miesten arkivaatetuksena oli useimmiten patalakki, lyhyt paita, pitkät liinahousut ja niiden päällä vaipan tapainen sarkavaate. Työasuna oli sarkanuttu. Talvella pidettiin paljon vaatteita. Vuosina 1843–46 hän matkusti Siperiaan tutkimaan hantia, mansia, maria, mordvaa ja tšuvassia. Koska Reguly kuoli varsin nuorena, suurin osa hänen keräämästään materiaalista jäi muiden julkaistavaksi.
Pyhä Felix I
Pyhä Felix I (k. 30. joulukuuta 274) oli roomalaissyntyinen Katolisen kirkon paavina 5. tammikuuta 269 – 30. joulukuuta 274. Tietoja hänen elämästään ei ole säilynyt paljonkaan. Jotkut tiedot osoittavat hänen kärsineen marttyyrikuoleman, mutta näiden lähteiden epäillään sekoittavan hänet toiseen Felixiin. Hänen muistopäivänsä on 30. toukokuuta.
Jukka Rusi
Erkki Juhani (Jukka) Rusi (9. elokuuta 1935 Koivisto – 1. lokakuuta 2004 Jyväskylä) oli suomalainen toimittaja ja tiedottaja. Ulkoasiainneuvos Alpo Rusi on hänen veljensä.
Rusi tuli suurelle yleisölle tutuksi Yleisradion tv-uutisten toimittajana vuosina 1963–1968. Hänet nimitettiin vuonna 1968 valtioneuvoston tiedotussihteeriksi. Tässä virassa Rusi toimi vuoteen 1973, jolloin hän aloitti työt tiedottajana Metsäteollisuuden keskusliitossa.
Myöhemmin Rusi toimi haastemiehenä Jyväskylässä. Hän myös avusti freelance-toimittajana muun muassa Keskisuomalaista ja Helsingin Sanomia.
Stasi-vakoiluepäily
Rusi palasi julkisuuteen vuonna 2002, kun suojelupoliisi aloitti tutkimukset hänen ja hänen nuoremman veljensä Alpo Rusin vakoiluepäilyistä. Toimiessaan Metsäteollisuuden keskusliitossa Jukka Rusi oli saanut haltuunsa paljon politiikkaan ja talouteen liittyvää aineistoa, jota hän tunnusti luovuttaneensa Itä-Saksan ja Neuvostoliiton lähetystöille. DDR:n tiedustelupalvelun Stasin kortistoissa Rusi tunnettiin peitenimellä Pekka ja koodinimellä XV/11/69.
RN Scimitarra
Valmistus
Alus tilattiin Porto Margherasta Bredalta, missä köli laskettiin 24. helmikuuta 1942. Alus laskettiin vesille vielä samana vuonna 16. syyskuuta ja liitettiin laivastoon 15. toukokuuta 1943.
Palvelus
Alus poistettiin alusluettelosta 1971.
Robert II
Robert II on seuraavien hallitsijoiden nimi:
Eutychianus
Pyhä Eutychianus (n. 228–7. joulukuuta 283) oli italialaissyntyinen Katolisen kirkon 27. paavi, joka toimi paavina 4. tammikuuta 275 – 7. joulukuuta 283. Edeltäjänsä tavoin hänestäkin puhutaan toisissa lähteissä marttyyrina, mutta varmuutta tästä ei ole.
Baku
Baku on Azerbaidžanin pääkaupunki. Kaupungin metropolialueella asuu vuoden 2017 mittauksen mukaan yli 4 miljoonaa ihmistä, joista vajaat 3 miljoonaa kaupunkialueella, mutta epävirallisten arvioiden mukaan asukkaita voi olla yli 5 miljoonaa (pakolaisten ja siirtolaisten takia).
Maantiede ja ilmasto
Baku sijaitsee Apšeronin niemimaan eteläreunalla Kaspianmeren rannalla. Kaukasuksen vuoristo ulottuu niemimaan tyveen asti, mutta itse niemimaa on kumpuilevaa maastoa, jonka itäkärjessä on hiekkadyynejä. Saariston suojaama Bakunlahti on Kaspianmeren suojaisin luonnonsatama. Kaspianmeren rannalla sijaitsevana Baku on 28 metriä valtamerten pinnan alapuolella, mikä tekee siitä maailman alimpana sijaitsevan pääkaupungin.
Historia
Joidenkin lähteiden mukaan ensimmäiset maininnat Bakusta ovat Kuolleiden kirjassa muinaisessa Egyptissä noin 3 500 vuotta ennen ajanlaskun alkua.
Ensimmäiset kirjalliset maininnat ovat vuodelta 885. 1000-luvulta alkaen kaupunki kuului Shīrvān-Shāheille, lukuun ottamatta mongolivallan aikaa, kunnes venäläiset valtasivat sen Pietari Suuren johdolla 1723 ja pysyvämmin 1806.
Bakun muurin ympäröimä vanhakaupunki on UNESCOn maailmanperintöluettelossa vuodesta 2000. Nykypäivään säilyneet muurit on rakennettu 1100-luvulla paikalle, joka on ollut asuttuna paleoliittiselta ajalta asti. Vanhankaupungin kuuluisin rakennus on Neitsyttorni, joka saattaa olla peräisin jo 600–500-luvuilta eaa. Toinen merkittävä vanha rakennus on vanhankaupungin korkeimmalla kohdalla kohoava Shirvanshahin palatsi, jota rakennettiin 1100-luvulta 1400-luvulle. Vanhassakaupungissa on myös lukuisia keskiaikaisia moskeijoita, karavaaniseraijeita ja kylpylöitä.
Bakun yliopisto on perustettu vuonna 1919.
Bakun suomalaiset
Bakussa asui 1900-luvun alkupuolella öljyteollisuuden tehtävissä parituhatta suomalaista. Bakun luterilaisen kirkon kirkonkirjat ovat säilyneet.
Talous
Bakun ensimmäinen öljylähde porattiin vuonna 1846, ja siitä lähtien kaupungin talous on pyörinyt öljyn ja sen jalostuksen ympärillä.
Vuonna 2006 Bakusta rakennettiin länsirahalla öljyputki Tbilisin kautta Turkin Ceyhaniin, joka on Välimeren rannalla sijaitseva satamakaupunki.
Liikenne
Kaupunkia palvelee sen keskustasta noin 25 kilometriä itään sijaitseva Haidar Alijevin kansainvälinen lentoasema (IATA: GYD, ICAO: UBBB). Paikallisliikenne perustuu metroon ja busseihin - raitiovaunuista on luovuttu, mutta niiden uudelleen käyttöön ottamista on suunniteltu.
Urheilu
Bakussa on järjestetty Formula 1 -osakilpailuja vuodesta 2016 lähtien. Rata on rakennettu niin, että sen varrella näkyisi kaupungin parhaat puolet. Baku on hakenut olympialaisia kahdesti, eli vuosina 2016 ja 2020, mutta se ei saanut järjestettäväkseen kumpiakaan olympialaisista. Kaupungissa on maan korkeimmalla sarjatasolla pelaava jalkapalloseura Bakili Baku.
George Ducker
George Ducker (27. syyskuuta 1871 – 26. syyskuuta 1952) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St. Louisissa kultaa voittaneessa kanadalaisessa Galt FC:ssä.
Navanin linnoitus
thumb|Emain Macha
Navanin linnoitus - vanhalla iirillä Eṁaın Ṁacha ja nykyiirillä Eamhain Mhacha - on muinainen monumentti Armagh’n kreivikunnassa Pohjois-Irlannissa. Irlantilaisen taruston mukaan se oli yksi esikristillisen Irlannin merkittävimmistä hallintoalueista. Nykyään Navanin linnoitus on enimmäkseen ruohon peittämä kukkula, mutta silti merkittävä historiallinen monumentti ja kävijäkohde.
Vaikka Navanin linnoitus onkin myöhemmin nimetty linnoitukseksi, pidetään paikkaa todennäköisemmin pakanallisena seremonia -tai rituaalialueena. Sen uskotaan olleen myös ulaidien alkuperäinen pääkaupunki. Paikka esiintyy lisäksi useissa irlantilaisen mytologian taruissa, erityisesti Ulaid-tarustossa.
Sijainti ja kuvaus
Navanin linnoitus on valtion ylläpitämä historiallinen kohde, joka sijaitsee matalalla kukkulalla suunnilleen 2,6 kilometrin päässä Armagh’n kaupungista. Sen läpimitta on noin 250 metriä, ja sitä ympäröivät penger ja vallihauta. Vallihauta on kuitenkin epätavallisesti penkereen sisäpuolella, mikä viittaa siihen ettei sitä rakennettu puolustustarkoituksiin.
Rosita
Rosita on naisen etunimi, Rosa-nimen alkujaan espanjalainen muunnelma. Suomessa nimi Rosita on vuoden 2019 loppuun mennessä annettu 803 naiselle ja muutamalle miehelle. Suomen ruotsinkielisen kalenterin mukaan Rositan nimipäivä on 4. toukokuuta.
Ateenan tyrannia
Ateenan tyrannia viittaa antiikin Ateenan historian vaiheeseen noin vuosina 561–510 eaa. Tuolloin Ateena oli tyrannia, ja sitä hallitsivat itsevaltaisesti ensin Peisistratos ja tämän jälkeen hänen poikansa Hippias ja Hipparkhos. Ateenan tyrannia oli manner-Kreikan viimeisiä merkittäviä arkaaisen kauden tyrannioita. Kuten usein muuallakin Kreikassa, tyrannia oli Ateenassa välivaihe siirryttäessä aristokratiasta kohti kansanvaltaa, ja sitä seurasi Ateenan demokratian kausi, joka alkoi noin vuonna 508/507 eaa.
Tausta
Ateenassa oli arkaaisella kaudella 600-luvulla sekä 500-luvun eaa. alkupuolella laajoja yhteiskunnallisia levottomuuksia eri kansanryhmien välillä. Vastakkain olivat sekä maat omistanut aristokratia eli ylimystösuvut ja köyhemmät maanviljelijät, että eri ylimystösuvut keskenään. Vuonna 594 eaa. sovittelijaksi ja uudeksi lainsäätäjäksi nimitettiin Solon. Solonin lait paransivat köyhempien asemaa. Yksi tärkeimmistä uudistuksista oli velkaorjuuden lopettaminen. Vaikka lait eivät vielä tuoneet kaupunkiin demokratiaa, ne voidaan nähdä tärkeänä välivaiheena matkalla demokratiaa kohti.
Solonin lait eivät ratkaisseet kaikkia Ateenan sisäisiä ongelmia. Ylimystösuvut olivat edelleen keskenään riitaisia ja kilpailivat vallasta, kun taas köyhemmät kansalaiset olivat edelleen tyytymättömiä asemaansa ja halusivat lisää poliittisia oikeuksia. Solon myönsi itsekin, ettei kumpikaan osapuoli ollut tyytyväinen hänen valtiomuotoonsa.
Peisistratoksen tyrannia
pienoiskuva|[[Peisistratos|Peisistratoksen paluu Ateenaan Athenea esittävän naisen kanssa.]]
560-luvulle eaa. tultaessa, eli noin yhden sukupolven kuluttua Solonin uudistuksista, Ateena oli jälleen lähellä sisällissotaa. Tässä tilanteessa Peisistratos nosti itsensä kaupungin tyranniksi vuonna 561/560 eaa. sekä aristokraattisten ystäviensä että köyhien kansalaisten tuella. Peisistratos esiintyi tavallisen kansan edustajana aristokraatteja vastaan.
Peisistratos syrjäytettiin vallasta melko pian, ja ajettiin maanpakoon. Hän nousi uudelleen tyranniksi vuosiksi 559–556 eaa., jonka jälkeen hänet syrjäytettiin jälleen ja ajettiin kymmenen vuotta kestäneeseen maanpakoon. Lopulta hän nousi tyranniksi tukevammin kolmannella kerrallaan vuonna 546 eaa.
Peisistratos jätti Solonin lait ainakin muodollisesti voimaan, ja lähinnä katsoi, että arkonteiksi valittiin hänen tukijoitaan, sekä ympäröi itsensä henkivartijoilla. Peisistratosta ylistettiin usein hyvästä hallinnostaan. Aristoteles kuvaa hänen hallintoaan ennemmin maltilliseksi ja lakien mukaiseksi kuin tyrannimaiseksi, ja sanoo monien verranneen Peisistratoksen aikaa Kronoksen ajan kulta-aikaan. Toisaalta monet kansalaiset pakenivat kaupungista tai ajettiin maanpakoon.
Vaikka vanhat lait pidettiin voimassa, Peisistratos teki kuitenkin useita yhteiskunnallisia uudistuksia. Hän järjesti rahoitusta köyhille maanviljelijöille työkalujen hankkimista varten, ja perusti maanviljelytuotteiden verotuksen tämän ja muiden valtion toimintojen rahoittamiseksi. Tällainen suora verotus oli harvinaista Ateenan historiassa. Tuomarit laitettiin kiertelemään Attikan maaseudulla, jolloin maanviljelijöiden ei tarvinnut jättää viljelyksiään käydäkseen kaupungissa oikeusjuttujen vuoksi.
Tyrannian kausi merkitsi Ateenalle kehitystä monilla aloilla, kuten kaupassa sekä taiteessa, arkkitehtuurissa ja muilla kulttuurin aloilla. Ateena kehittyi Kreikan johtavaksi talousmahdiksi, ja muun muassa sen keramiikka alkoi syrjäyttää korinttilaisen keramiikan. Kuten useimmat kreikkalaiset tyrannit, myös Peisistratos rakennutti useita temppeleitä ja muita julkisia rakennuksia. Hän aloitti useiksi vuosisadoiksi kesken jääneen Olympoksen Zeuksen temppelin rakennuttamisen sekä perusti oletettavasti myös Apollon Patrooksen temppelin. Peisistratos myös paransi kaupungin vesihuoltoa rakennuttamalla lähdekaivoja, kuten Enneakrunoksen.
Peisistratoksen poikien tyrannia
pienoiskuva|[[Harmodios ja Aristogeiton murhaavat tyranni Hipparkhoksen. Piirretty noin vuodelle 475–470 eaa. ajoittuvan attikalaisen stamnoksen kuvituksen pohjalta.]]
Peisistratoksen kuoltua vuonna 527 eaa. Ateenan tyrannina jatkoi hänen poikansa Hippias. Hän jakoi keskeiset virat sukulaisilleen ja ystävilleen, mutta salli myös joidenkin kilpailevien aristokraattien toimimisen viroissa yhteiskunnallisia paineita vähentääkseen. Esimerkiksi vuonna 525/524 eaa. arkonttina toimi Ateenan demokratian myöhempi perustaja Kleisthenes ja vuonna 524/523 eaa. Miltiades vanhempi.
Hippiaan ohella tyrannina toimi myös hänen veljensä Hipparkhos. Aristoteles sanoo Hippiaan hallinneen ensisijaisesti, koska oli vanhempi ja valtiomiesmäisempi, kun taas Hipparkhos oli nuorempi ja kiinnostuneempi huvituksista. Politiikassa toimi myös vanhemman Peisistratoksen pojanpoika, Hippiaan poika Peisistratos nuorempi, joka toimi arkonttina vuonna 522/521 eaa. ja vihki Kahdentoista jumalan alttarin ja Apollon Pythioksen alttarin.
Aino Kassinen
Aino Lydia Kassinen oli suomalainen selvänäkijä.
Ateenan tyrannia
Peisistratoksen poikien tyrannia
Harmodios ja Aristogeiton murhasivat Hipparkhoksen Panathenaia-juhlilla vuonna 514 eaa., ja he olivat suunnitelleet myös Hippiaan itsensä murhaamista. Heidät saatiin kiinni ja teloitettiin. Murhan ensisijaiseksi syyksi esitetään antiikin lähteissä rakkausriita, mutta se nähtiin varsin pian poliittisena tekona.
Aino Kassinen
Lapsuus ja nuoruus
Aino Kassinen syntyi keskoslapsena 13. joulukuuta 1900 Oulun maalaiskunnassa. Hänen isänsä Heikki Kassinen oli kivityömies ja äitinsä Maria ompelija. Lisäksi hänen perheeseensä kuului viisi siskoa ja yksi veli. Lapsena Aino viihtyi paljon omissa oloissaan aistien monia henkiolentoja, kuten menninkäisiä ja keijuja. Hän sai ensimmäiset näkynsä ennen kouluun menoa, jolloin hän ennusti muun muassa hääjuhlissa tapahtuneen surman. Aino opiskeli neljä vuotta kansakoulua ja muutti 17-vuotiaana Ouluun. Oulussa asuessaan hän oli kiinnostunut teatterista ja näytteli Oulun työväentalolla järjestetyissä teatteriesityksissä. Kassinen teki Oulussa asuessaan monia oikeiksi osoittautuneita ennustuksia ja hänestä tuli siellä paikallinen kuuluisuus.
Ateenan tyrannia
Peisistratoksen poikien tyrannia
Murhan jälkeen Hippiaan hallinto muuttui julmemmaksi. Aristoteleen mukaan hän teloitutti ja karkotti ihmisiä kostoksi veljensä murhasta, epäili kaikkia ja katkeroitui. Alkmeonidien suku teki useita yrityksiä tyrannian kukistamiseksi. Vuonna 510 eaa. nämä saivat Kleomeneen johtaman Spartan armeijan tuen Hippiaan syrjäyttämiseen vallasta. Tämä vaati Alkmeonideilta muun muassa Delfoin oraakkelin lahjomisen, jotta se antoi spartalaisille sopivia ennuslauseita. Hippias karkotettiin kaupungista. Herodotos näki Alkmeonidien teon tosiasiallisena syynä tyrannian päättymiseen Harmodioksen ja Aristogeitonin teon sijasta.
Aino Kassinen
Ura
Kassinen työskenteli Oulussa muun muassa kotiapulaisena ja ompelijana kunnes muutti Helsinkiin 1930-luvulla. Helsingissä hän tutustui ennustaja Axel Ringströmiin, jonka luona kävi liikemiehiä ja poliitikkoja. Kassinen kertoi päässeensä näihin piireihin Suomen Ulkomaankauppaliiton toimitusjohtaja Jaakko Kahman myötä ja tavanneensa usein myös Suomen Pankin pääjohtajana vuosina 1924–1939 toimineen Risto Rytin.
Ateenan tyrannia
Tyrannian jälkeen
Heti tyrannian päättymisen jälkeen ylimystösuvut alkoivat jälleen kamppailla vallasta. Kahdeksi pääosapuoleksi muodostuivat Kleistheneen ja Isagoraan puolueet, joiden välinen kamppailu ajoittuu vuosiin 508–507 eaa. Isagoras oli johdossa siihen saakka, kunnes Kleisthenes ehdotti uutta demokraattista valtiomuotoa, ja sai sille kansan tuen. Isagoras kutsui spartalaiset jälleen apuun. Kleisthenes lähti maanpakoon, ja Kleomenes ajoi Ateenasta pois tämän lisäksi 700 perhettä. Kansa ei kuitenkaan sallinut Kleistheneen valtiomuodon kumoamista, vaan kutsui Kleistheneen takaisin. Isagoras ja spartalaiset saarrettiin joksikin aikaa Akropoliille, kunnes heidät saatiin ajettua pois.
Aino Kassinen
Ura
Kassisen vastaanotolla Helsingissä kävi julkisuuden henkilöitä ja poliitikkoja. Kirjassa Aino Kassinen kertoo Kassinen väitti, että sotien aikana Mannerheim lähetti Mikael Gripenbergin kysymään häneltä tietoja. Kassinen kertoo myös ennustaneensa ystävälleen Bruno Nybergille Adolf Hitlerin Suomen vierailulla 1942 lentokoneeseen ilmenneen vian, joka johti lentokoneen osittaiseen syttymiseen tuleen.
Kassisen mukaan hänen oppilaitaan olivat muun muassa Vesa-Matti Loiri ja Pekka Siitoin.
Ateenan tyrannia
Tyrannian jälkeen
Vuonna 337/336 eaa. tyranniaa vastaan säädettiin laki. Tämä tapahtui heti vuoden 338 eaa. Khaironeian taistelun jälkeen, jolloin demokratian tulevaisuus oli epävarma. Laissa säädettiin, että mahdollisen tyrannin kaapattua vallan kaupungissa tämän murhaaja vapautettaisiin murhasyytteistä demokratian palauduttua. Laki kielsi myös areiopagin neuvostoa kokoontumasta tyrannian aikana, ja määräsi, että jos joku neuvoston jäsenistä kuitenkin osallistuisi kokoukseen, tämä menettäisi kansalaisoikeutensa ja omaisuutensa.
Aino Kassinen
Ura
Vuoden 2018 presidentinvaaleissa ehdokkaana ollut Pekka Haavisto esitti seitsemän minuutin puheen Yle TV1:n vaalitentissä. Yleisön tervehtimisen jälkeen Haavisto aloitti puheensa kertomalla Aino Kassisesta: "”Oma isoäitini asui aikanaan Helsingissä Lapinlahdenkadulla talossa, jossa hänellä oli hyvin kiinnostava naapuri. Hänen naapurinsa oli selvänäkijä, ennustaja Aino Kassinen. Isoäitini kertoi, että aina kun Suomessa tapahtui isoja asioita, suuria murroksia, niin sinne Lapinlahdenkadun ovelle alkoi tulla jonoa. Kun talvisota syttyi, siellä oli myöskin mustia autoja, diplomaattiautoja. Ihmiset tulivat kysymään, mitä tapahtuu heidän perheelleen, heidän läheisilleen? Mitä tapahtuu Suomelle? Mitä tapahtuu Euroopalle? Selvänäkijä omana selvänäön hetkenä[än], joka oli aamulla viiden ja seitsemän välillä, vastaili näihin kysymyksiin.”"
Ateenan tyrannia
Tyrannian jälkeen
Harmodiosta ja Aristogeitonia ateenalaiset kunnioittivat pitkään sankareina ja tyranninmurhaajina. Näille muun muassa pystettiin patsaat Agoralle sekä perustettiin jonkinlainen heeroskultti. Tyrannia ja tyrannit saivat huonon maineen paitsi Ateenassa myös ajan kuluessa laajemmin koko Kreikassa, ja niin tyrannia sai nykyisenkaltaiset mielleyhtymänsä.
Aino Kassinen
Ura
Kassinen on haudattu Malmin hautausmaalle kortteliin 83.
Masurian järvialueen taistelu
300px|thumb|itärintama 1914 Masurian järvialueen ensimmäinen taistelu käytiin ensimmäisen maailmansodan itärintamalla saksalaisten ja venäläisten välillä syyskuussa 1914. Itä-Preussissa käydyissä taisteluissa alivoimaiset saksalaiset löivät kaksi venäläistä armeijaa ja aiheuttivat venäläisille merkittävät tappiot. Masurian järvialueen taistelu oli viimeinen silloisella Saksan maaperällä käyty taistelu ensimmäisessä maailmansodassa.
Taustaa
Venäläiset aloittivat sodan syttyessä laajat hyökkäykset itärintamalla elokuussa 1914. Rintaman eteläosassa he olivat menestyksekkäitä ja löivät Itävalta-Unkarin joukot. Rintaman pohjoisosassa, Itä-Preussin alueella venäläiset kärsivät merkittävän tappion saksalaisia vastaan.
Venäjän 1. ja 2. armeija etenivät Itä-Preussiin 13. elokuuta lähtien. Saksalaiset olivat lukumäärällisessä alakynnessä, mutta heillä oli parempi aseistus ja tiedustelu. Venäjän armeijat etenivät erillään toisistaan: toinen Masurian järvialueen eteläpuolella, toinen pohjoispuolella. Hyökkäysvoimien hajottamisen riski lisääntyi, koska venäläiset sähköttivät joukkojensa siirrot ja sijaintitiedot salaamattomina lennättimellä. Itä-Preussissa oli pitkät välimatkat, ja salaamattomien viestien lähettäminen ei ollut mitenkään erikoista vastaavassa tilanteessa. Olennaista oli, että vastoin kun venäläiset, hyvin organisoidut saksalaisjoukot saattoivat käyttää vihollisen sijaintitietoja hyväkseen.
Saksan itärintaman komentajuus oli elokuussa siirtymässä kaksikolle Paul von Hindenburg ja Erich Ludendorff. Saksalaiset tiesivät venäläisten armeijoiden sijainnin ja käyttivät tietoa hyväkseen. Heillä oli määrällinen alivoima, joten he aloittivat hyökkäyksen Venäjän 2. armeijaa vastaan Tannenbergissä. Tannenbergin taistelu käytiin 26.–31. elokuuta. Taistelussa saksalaiset saartoivat venäläisen armeijan ja venäläiset antautuivat. Saksalaiset kärsivät hyvin pienet tappiot ja venäläiset menettivät yhteensä 125 000 miestä, kun 2. armeija poistui kartalta.
Taistelu
Venäjän 1. armeija onnistui paremmin saksalaisia vastaan. Armeijan komentaja Paul von Rennenkampf piti Masurian järvillä rintamasuunnan saksalaisia vastaan ja vältti saarrostusuhan. Komentajalla ei ollut kuitenkaan saksalaisten yliotteen edessä muuta vaihtoehtoa kuin vetäytyä Itä-Preussista 14.9. mennessä. Näin päättyi viimeinen Saksan maaperällä käyty taistelu ensimmäisessä maailmansodassa.
Seuraukset
Itä-Preussissa käydyt taistelut osoittivat Saksan valtionhallinnon, teollisuuden sekä joukkojen aseistuksen ja johdon olevan ylivertaisia Venäjään verrattuna. Ero pysyi merkittävänä koko sodan ajan ja johti lopulta Venäjän keisarikunnan luhistumiseen vuonna 1917.
Masurian järvialueen toinen taistelu
Keskusvallat tekivät alkuvuodesta 1915 kaksi hyökkäystä itärintamalla. Tammikuun 23. alkoi hyökkäys rintaman eteläosassa Karpaateilla, mutta hyökkäys pysähtyi jo tammikuun lopulla. Myöhemmin talvella saksalaiset tekivät hyökkäyksen Itä-Preussista Venäjälle. Hyökkäys yllätti venäläiset täysin. Hyökkäystä hidasti huono sää. Vasemmalla siivellä saksalaiset työnsivät venäläisiä taaksepäin 100 kilometriä, mutta oikealla siivellä saksalaiset kohtasivat omaan hyökkäykseensä valmistautuneen Venäjän 12. armeijan. 12. armeija taisteli hyvin ja saksalaisten kaavailema pihtiliike epäonnistui. Tämän vuoksi saksalaiset eivät saavuttaneet strategista voittoa. Taistelun seurauksena saksalaiset etenivät Masurian järvialueen itäpuolelle, mutta samalla heidän omat huoltolinjansa pitenivät ja siirtyivät kulkemaan laajan suoalueen läpi. Venäläiset kärsivät noin 200 000 miehen tappiot, saksalaiset tappiot olivat huomattavasti pienemmät.
Otto Christman
Otto Lorne Christman (20. helmikuuta 1880 – 26. syyskuuta 1963) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.
Eurovision laulukilpailu 1986
Eurovision laulukilpailu 1986 järjestettiin 3. toukokuuta 1986 Grieghallenissa Bergenissä Norjassa. Kilpailun juonsi 20 vuotta aiemmin Norjaa Euroviisuissa edustanut Åse Kleveland.
Italia ja Kreikka vetäytyivät kilpailusta. Islanti osallistui ensimmäistä kertaa ja Alankomaat sekä Jugoslavia palasivat kilpailuun vuoden tauon jälkeen.
Tästä vuodesta lähtien lisättiin sääntöihin että kenraaliharjoituksen pitää olla identtinen finaalin kanssa johtuen edellisvuonna pahennusta herättäneestä Lill Lindforsin hametempusta.
Kilpailun voitti Belgia ensimmäisen ja toistaiseksi ainoan kerran Sandra Kimin esittämällä kappaleella ”J'aime la vie”. Sandra Kim oli voittonsa aikaan vasta 13-vuotias, mikä tekee hänestä kaikkien aikojen nuorimman euroviisuvoittajan. Kim tunnetaan myös animaatiosarjan Olipa kerran elämä tunnuskappaleen esittäjänä.
Suomea kilpailussa edusti Kari Kuivalainen itse säveltämällään kappaleella ”Päivä kahden ihmisen” joka esitettiin nimellä Never the end. Kappale sijoittui viidenneksitoista saaden 22 pistettä.
Kapellimestarit
Isoa-Britanniaa lukuun ottamatta jokainen maa valitsi oman kapellimestarin johtamaan maansa kappale. Lisäksi Tanskan delegaatiota avusti isäntämaan ylikapellimestari Egil Monn-Iversen.
Toimintasankari van Damme
Toimintasankari van Damme on vuonna 2011 esitetty brittiläinen ITV:n tuottama tositelevisiosarja, joka seuraa elokuvanäyttelijä Jean-Claude Van Dammen ja hänen perheensä kiireistä elämää kulissien takana puolen vuoden ajan.
Sarjan kuvaus
Brittiläinen ITV seuraa Van Damme elämää elokuvien ulkopuolella. He seuraavat kuinka Van Damme muun muassa valmistautuu tulevaan K1-otteluunsa Somluck Kamsingia vastaan ja mitä tapahtuu elokuvien Weapon ja Dragon Eyes kuvauksissa.
Sääskikertut (suku)
Sääskikertut (Polioptila) on sääskikerttujen heimoon kuuluva varpuslintusuku. Sääskikerttujen sukuun kuuluu BirdLifen mukaan 12 lajia. Suvun lajimäärä vaihtelee eri lähteissä.
Pyhä Caius
Pyhä Caius (k. 22. huhtikuuta 296) oli Katolisen kirkon paavina 17. joulukuuta 283 – 22. huhtikuuta 296. Hän oli ensimmäinen paavi, joka määräsi, että tullakseen piispaksi, täytyy miehen olla ensin diakoni ja pappi. Hänen muistopäivänsä on 19. huhtikuuta.
HK Lipetsk
Historia
Lipetskin nykyinen jääkiekkoseura perustettiin vuonna 1979 nimellä Metallurg Lipetsk ja se liittyi Pervaja Ligaan. Seuraavana vuonna nimeksi vaihtui Traktor Lipetsk. Seura jatkoi Pervaja Ligassa Neuvostoliiton kaaduttuakin ja vuonna 1995 seura nykyisellä nimellään HK Lipetsk nousi Venäjän toiselle sarjatasolle Vysšaja Ligaan.
HK Lipetsk voitti Vysšaja Ligan mestaruudeen vuonna 1998 ja nousi Venäjän superliigaan. Seura pelasi superliigassa kaudet 1998–1999 ja 1999–2000, minkä jälkeen se putosi takaisin Vysšaja Ligaan. HK Lipetsk vietti Pervaja Liga -kautta 2006–2007 lukuun ottamatta 2000-luvun Vysšaja Ligassa.
Sarjatason uudelleenjärjestelyiden vuoksi HK Lipetsk joutui pudottautumaan Pervaja Ligaan vuonna 2010. Pervaja Liga lakkautettiin kauden jälkeen, ja HK Lipetsk jatkoi uudella kolmennalla sarjatasolla Venäjän jääkiekkoliigassa. Kaudeksi 2013-2014 joukkue siirtyy pelaamaan toiseksi korkeimmalle sarjatasolle VHLään.
Geoff Hurst
thumb|Geoff Hurst Geoffrey Charles ”Geoff” Hurst (s. 8. joulukuuta 1941 Ashton-under-Lyne, Lancashire, Englanti) on englantilainen jalkapalloilija, valmentaja ja kriketinpelaaja. Pelaajaurallaan hän oli pelipaikaltaan hyökkääjä.
Hurst aloitti uransa West Hamissa, jossa hän oli mukana voittamassa FA Cupia vuonna 1964. Vuotta myöhemmin Hurst palasi Wembleyn stadionille voittamaan Cup-voittajien Cupin, jonka finaalissa West Ham kaatoi saksalaisen 1860 Münchenin numeroin 2–0. Seuraavalla kaudella West Ham hävisi liigacupin loppuottelussa West Bromwichille. Saman vuoden helmikuussa Hurst teki debyyttinsä Alf Ramseyn valmentamassa Englannin maajoukkueessa.
Hurst valittiin vuoden 1966 MM-kisoihin. Hurst muistetaan kisoista parhaiten MM-loppuottelusta, jossa hän teki hattutempun Saksaa vastaan ja johdatti Englannin maailmanmestaruuteen. Hurst on Kylian Mbappén (2022) ohella ainoa pelaaja MM-kisojen historiassa, joka on tehnyt kolme maalia loppuottelussa. Jatkoajalle venyneessä pelissä Hurst laukoi jatkoajan 11. minuutilla pallon yläriman alareunaan, josta se kimposi suoraan alaspäin. Tilanne oli hyvin epäselvä, sillä jalkapallon sääntöjen mukaan pallon tulisi olla kokonaan maaliviivan yli. Viimeaikaisten Oxfordin yliopiston tutkimusten ja videoanalyysien mukaan pallo ei ollut missään vaiheessa kokonaan maalikehikon sisäpuolella. Hurstin maali kuitenkin lopulta hyväksyttiin, ja Englanti siirtyi 3–2-johtoon. Lopullinen sinetti otellulle oli, kun Moore löysi pitkällä syötöllä vapaana olleen Hurstin, joka ei epäröinyt, vaan viimeisteli numeroiksi 4–2. Hurst edusti Englantia vielä vuoden 1970 MM-kisoissa. Yhteensä Hurst pelasi uransa aikana 49 maaottelua, tehden otteluissa 24 maalia.
Myöhemmin urallaan Hurst edusti vielä ammattilaistasolla Stokea ja West Bromwichia. Vuosien 1979 ja 1981 välillä Hurst toimi Chelsean managerina.
Pyhä Marcellinus
Pyhä Marcellinus (k. 25. lokakuuta 304) oli roomalaissyntyinen Katolisen kirkon 29. paavi, joka toimi paavina 30. kesäkuuta 296 – 25. lokakuuta 304, jolloin hän koki marttyyrikuoleman Roomassa. Hänen muistopäivänsä on 26. huhtikuuta.
Hän oli keisari Diocletianuksen vainojen uhri siinä määrin, että hän luopui jopa uskostaan pelastaakseen henkensä.
Panin pyhäkkö
Panin pyhäkkö tai Panin luola voi viitata muun muassa seuraaviin Panille omistettuihin pyhäkköihin:
Karjaan vaakuna
thumb|150px|Karjaan vaakuna Karjaan vaakuna oli Karjaan kaupungin tunnus. Vaakunan linnantornit symboloivat vanhan Karjaan emäpitäjän alueella sijainneisiin kolmeen linnaan: Raaseporiin, Junkarsborgiin ja Grabbackaan. Virta viittaa Mustionjokeen, joka toimi muinoin tärkeänä kulkureittinä Hämeen suuntaan. Ratas kuvastaa kaupungin liikenteellistä asemaa rautateiden solmukohtana viitaten samalla alueen teollisuuteen. Samat aiheet toistuivat myös Karjaan maalaiskunnan vaakunassa.
Vaakunan selitys kuuluu seuraavasti: ”Sinisessä kilvessä kultainen kolmitorninen linna hopeavuorella, joka ulottuu kilven alareunaan saakka. Vuoressa on poikittain juokseva virta, sen alla sinisessä ympyrässä kuusipuolainen kultaratas.” Vaakunan on suunnitellut Hilding Ekelund, ja tasavallan presidentti Risto Ryti vahvisti vaakunan käyttöön 23. heinäkuuta 1943. Karjaan vaakuna oli Rovaniemen vaakunan jälkeen toinen Suomen kauppaloille vahvistetuista vaakunoista ennen niiden yleistymistä vuoden 1949 kunnanvaakunalain myötä. pienoiskuva|167x167px|Karjaan vaakunan alkuperäismalli vuodelta 1943. Vaakuna jäi epäviralliseksi kotiseutuvaakunaksi 2009, kun Karjaa, Tammisaari ja Pohja yhdistyivät Raaseporin kaupungiksi.
Jarmo Laine
Jarmo ”Jere” Laine on suomalainen kapteeni evp ja kirjailija. Sotilasurallaan hän on työskennellyt muun muassa YK:n sotilastarkkailijana ja Naton rauhanturvaajana entisen Jugoslavian alueella 1995-1996. Hän jäi eläkkeelle Puolustusvoimista syksyllä 2008.
Kukkakauppa
thumb|300px|Tallinnalainen kukkakauppa
Kukkakauppa on kasveihin erikoistunut kauppa, jossa myydään muun muassa leikkokukkia, ruukkukasveja ja kasvinhoitotarvikkeita. Lisäksi useimmat kukkakaupat tarjoavat sidontaa, jolloin niistä on mahdollisuus saada kukkakimppuja, asetelmia, suruvihkoja sekä muita alan töitä. Monet kukkakaupat ovat laajentaneet toimintaansa myös hautauspalveluihin.
WrestleMania XX
WrestleMania XX oli 20. perättäinen World Wrestling Entertainmentin WrestleMania-tapahtuma. Se pidettiin 14.4.2004 Madison Square Gardenissa, New Yorkissa.
Kukkakauppa
Kukkien myynnissä suurimmat sesongit ovat joulu ja kevät. Sesonkien alkaminen on varhaistunut asiakkaiden asenteiden ja EU:n aiheuttaman tuonnin vapautumisen myötä, nyt kasveja eri puolilta maailmaa on saatavilla ympäri vuoden.
Nassau
pienoiskuva|Atlantis Paradise Island Nassau on Bahaman pääkaupunki. Nassau sijaitsee Bahamasaarten New Providence -pääsaarella. Se on maan suurin kaupunki ja talouselämän ja kulttuurin keskus. Vuoden 2010 väestönlaskennan mukaan kaupungin väkiluku oli 246 329.
Historia
Britit perustivat Nassaun 1600-luvun puolessavälissä nimellä Charles Towne, ja se nimettiin uudelleen vuonna 1695 Vilhelm III Oranialaisen mukaan. 1700-luvulla kaupunki oli suosittu merirosvojen, erityisesti Mustaparran, piilopaikka. 1700-luvun lopulla espanjalaiset yrittivät valloittaa kaupungin useasti, ja vuonna 1776 se oli lyhyen aikaa yhdysvaltalaisten vallankumouksellisten hallussa.
Ilmasto
Nassaussa on Köppenin ilmastoluokituksen mukaan trooppinen ilmasto. Vuoden keskilämpötila on 24,6 °C. Lämpimin kuukausi on elokuu, jolloin keskimääräinen lämpötila on 28,0 °C. Kylmintä on tammikuussa, jolloin keskimääräinen lämpötila on 21,0 °C. Sadekausi kestää toukokuusta lokakuuhun. Sateisinta on kesäkuussa, jolloin sataa keskimäärin noin 220 millimetriä. Kuivin kuukausi on maaliskuu, jolloin sataa keskimäärin noin 30 millimetriä. Vuosittainen sadanta on noin 1 240 millimetriä.
Sisarkaupungit
Nassaulla on kolme sisarkaupunkia Yhdysvalloissa:
Alfred Sisley
thumb|right|250px|Alfred Sisley: Pont de Villeneuve-la-Garenne ([[1872)]] Alfred Sisley (30. lokakuuta 1839 Pariisi – 29. tammikuuta 1899 Moret-sur-Loing, Seine-et-Marne) oli impressionistinen taidemaalari. Hänellä oli brittiläiset vanhemmat, mutta hän vietti valtaosan elämästään ja urastaan Ranskassa.
Pahuus (elokuva)
Pahuus (Ondskan) on Mikael Håfströmin ohjaama ruotsalainen draamaelokuva vuodelta 2003. Se perustuu Jan Guilloun vuonna 1981 julkaistuun omaelämänkerralliseen kirjaan Ondskan, joka kertoo kirjailijan nuoruudesta. Elokuva sijoittuu vuoden 1959 Ruotsiin, jossa päähenkilö Erik Ponti käy sisäoppilaitosta, jonka kuri on kova. Elokuvan teemana on väkivalta.
Pahuus oli pääosaesittäjä Andreas Wilsonin ensimmäinen elokuvarooli. Hänet valittiin Erikin rooliin 120 hakijan joukosta.
Elokuva sai Oscar-ehdokkuuden vuonna 2004 parhaasta vieraskielisestä elokuvasta. Elokuva on ollut arvostelumenestys kriitikoiden keskuudessa ja se saavutti ensi-iltaviikonloppunaan 108 000 katsojaa Ruotsissa.
Juoni
Erik (Wilson) on väkivaltainen nuori, jonka vihaa ruokkii väkivaltainen isäpuoli. Erikin äiti lähettää Erikin sisäoppilaitos Stjärnsbergiin viimeisenä mahdollisuutena päästä lukioon. Sisäoppilaitoksessa kuria pitävät vanhemmat opiskelijaneuvoston oppilaat, jotka simputtavat jopa väkivalloin nuorempia oppilaita. Erikin henkinen kärsivällisyys ja fyysinen kestävyys ovat koetuksella. Pierre, Erikin huonekaveri yrittää auttaa häntä mutta samalla joutuu itse myöhemmin katumaan tekojaan. Koulussa vallitsee väkivallan voima, ja sitä käytetään kursailematta "toverikasvatuksen" nimissä. Toverikasvatus on nuorempien oppilaiden opettaminen tavoille väkivaltaa käyttäen ja sillä uhaten. Toverikasvatukseen kuuluu vanhempien oppilaiden tehtävien täyttämistä, muun muassa kenkien kiillottamista ja kioskilla asioimista vanhempien oppilaiden puolesta. Korkeimmalla koulun arvostuksessa ovat koulun vanhimmat oppilaat – lukion neljäsluokkalaiset – sekä neuvosto, jota verrataan oikeudenkäyntiin ja tuomioistuimeen.
Pyhä Marcellus I
Pyhä Marcellus I (n. 250–16. tammikuuta 309) oli Katolisen kirkon 30. paavi. Hänen paaviutta edeltäneestä elämästään ei ole säilynyt minkäänlaisia tietoja. Pyhän Marcellus I:n paavius kesti ainoastaan vuoden ja hänet haudattiin Roomaan vuonna 309. Myöhemmin hänen reliikkinsä on siirretty Pyhän Marcello al Corson kirkon alttariin, jossa ne ovat yhä tallella.
Lazăr Edeleanu
thumb|right|Lazăr Edeleanu Lazăr Edeleanu (1861–1941) oli romanialainen kemisti. Hän syntetisoi ensimmäisenä amfetamiinin vuonna 1887.
Edeleanu syntyi Bukarestissa. Suoritettuaan kandidaatin tutkintonsa hän jatkoi kemian opintojaan Berliinissä Friedrich Wilhelm yliopistossa. Hän kehitti menetelmiä paremman polttoöljyn tislaamiseen. Työskenneltyään vuosia ulkomailla hän palasi Bukarestiin vuonna 1932.
Moratuwa
Moratuwa on kaupunki Sri Lankan lounaisrannikolla, lähellä maan pääkaupunkia Colomboa, pääkaupunkialueen kaupunkirakenteeseen kaupunginosan tavoin kiinnikasvaneena. Vuonna 2012 sen väkiluku oli 168 280 asukasta ja se oli Sri-Lankan viidenneksi (toisen tulkinnan mukaan kolmanneksi) suurin kaupunki (2001: 177 563 as.) Asukkaista valtaosa (95 % vuonna 2001) on singaleesejä.
Kaupungissa on yliopisto vuodesta 1978 alkaen. Se jatkaa jo 1800-luvulla perustetun Sri Lankan ensimmäisen teknisen oppilaitoksen työtä. Moratuwa hyötyi 1970-luvulla alkaneesta Sri Lankan teollistumisaallosta. Kaupungin länsiosa on perinteisesti kalastajien aluetta.
Maunulanpuisto
Maunulanpuisto on osa Helsingin Keskuspuistoa. Hallinnollisesti Maunulanpuisto on Maunulan peruspiirin osa ja samalla Oulunkylän kaupunginosan läntisin osa-alue. Maunulanpuiston alueella ei asu ketään.
Maantieteellisesti Maunulanpuiston länsiraja kulkee Hämeenlinnanväylän itäpuolella ja pohjoisraja Pirkkolantiellä. Idässä Maunulanpuisto alkaa heti Maunulan ja Metsälän asutuksen länsipuolelta; itäraja jatkuu hieman Metsäläntien jälkeen Veturitietä pitkin etelään. Metsäläntie on alueen eteläraja.
Maunulanpuisto on pääosaltaan metsäistä Keskuspuistoa. Puistossa risteilee vilkkaita ulkoilureittejä, talvisin myös hiihtolatuja. Suomen Ladun paikallisyhdistyksen Helsingin Ladun ylläpitämä Maunulan ulkoilumaja sijaitsee Metsäläntien pohjoispuolella keskuspuistossa. Maunulanpuistossa sijaitsevat myös Maunulan uurnalehto sekä Maunulanpuiston viljelypalsta-alue.
Maunulanpuiston nimi esiintyy usein Maunulan keskellä sijaitsevan Maunulan ison leikkipuiston nimessä.
Historiaa
Maunulanpuistossa on aiemmin sijainnut ampumarata ja hyppyrimäki.
Ampumarata sijaitsi Maunulan majan ja hyppyrimäen välissä. Rata toimi vuosina 1914–1962. Paikalla kasvaa nykyisin koivikkoa.
Hyppyrimäki ("Pekkarin hydda") rakennettiin 1956 ja purettiin 1980-luvulla. Mäessä pidettiin piirimestaruuskisoja; mäkiennätys oli 29 metriä. Paikalla on nykyään pähkinälehto ja huoltotunneli.
Maaliikennekeskuksen alueesta Postipuisto
Maunulanpuistoon aiemmin kuuluneella alueella Metsäläntien eteläpuolella sijaitsi Metsälän Maaliikennekeskus. Sen ensimmäiset terminaalit rakennutti vuonna 1970 Kaukokiito. Keskukseen sijoittui useita logistiikkayrityksiä, ja sinne rakennettiin rautatieyhteys. Keskuksen maamerkki oli toimistotalo, jossa toimi Kaukokiito-motelli. Kaukokiidon muutettua vuonna 2002 Vantaan Voutilaan maaliikennekeskuksen suurimmaksi käyttäjäksi tuli Schenker-konserni. Alueella sijainneet logistiikkatoiminnot siirrettiin Vantaalle vuonna 2015. Maaliikennekeskus purettiin kokonaan yhtä toimistorakennusta lukuun ottamatta.
Maaliikennekeskuksen paikalle alettiin kaavailla uutta asuinaluetta, jonka nimeksi tuli Postipuisto. Purkutyöstä säilynyt toimistorakennus muutettiin asunnoiksi. Kaupungin tavoitteena on saada alueesta tehokkaasti rakennettu noin 5 000 asukkaan kerrostaloalue. Postipuistoon tulee asuntojen lisäksi toimitiloja sekä tiloja lähipalveluita, myymälöitä ja yleisiä palveluja varten.
Kaupunki siirsi kaupunginosan rajaa siten, että uudet korttelialueet siirtyivät Oulunkylästä Pasilan puolelle.
Ympäristöongelmia
Suuri osa Maunulanpuistosta sijaitsee liikennemelualueella. Melu haittaa alueen virkistyskäyttöä.
Entisen ampumaradan ympäristöstä on 2010-luvulla mitattu kohonneita pitoisuuksia lyijyä, antimonia ja polyaromaattisia hiilivetyjä. Pitoisuuksilla voi olla vaikutusta marjojen ja sienten poimintaan.
Balıkesir
250px|thumb|Balikesirin kaupunki ja maakunta thumb|left|270px Balıkesir on kaupunki ja samannimisen maakunnan keskus Länsi-Turkissa. Vuonna 2011 siellä oli 263 000 asukasta. Kaupungin työllistäjiä ovat matkailuelinkeinot ja oliivien jalostaminen. Sen nimi tulee persiankielen ilmauksesta, joka tarkoittaa "paljon hunajaa". Tämä viittaa lähialueiden runsaisiin hedelmä- ja vihannessatoihin sekä kuumiin lähteisiin.
Vuonna 2005 kaupunki nousi otsikoihin lähistöllä havaitun Turkin ensimmäisen lintuinfluenssatapauksen takia.
Aiheesta muualla
39.64778°N, 27.885°W
Eusebius (paavi)
Pyhä Eusebius (k. 17. elokuuta 309) oli kreikkalaissyntyinen katolisen kirkon 31. paavina 18. huhtikuuta 309 –17. elokuuta 309. Hänen paaviutensa kesti ainoastaan neljä kuukautta, josta ajasta suurimman osan hän vietti maanpaossa Sisiliassa.
Meldonium
Meldonium eli mildronaatti on sydänlääke, joka on vuoden 2016 alusta kielletty urheilussa. Maailman antidopingtoimisto WADA lisäsi sen urheilussa kiellettyjen aineiden ja menetelmien listoille.
Lääke kehitettiin alun perin käytettäväksi siipikarjan kasvatuksessa, mutta se todettiin myöhemmin toimivaksi sydänlääkkeenä esimerkiksi sydäninfarktin hoidossa, ja sitä on käytetty pääasiassa Itä-Euroopassa, eikä se vaadi reseptiä.
Meldoniumin vaikutus on melko vähäinen, mutta se parantaa jonkin verran kestävyyttä, lisää voimantuottoa ja edistää palautumista. Se näkyy testeissä 2–4 vuorokautta käytön lopettamisen jälkeen. Sen käytöstä on jäänyt kiinni usea venäläinen urheilija, muun muassa curlingpelaaja Aleksandr Krušelnitskia epäillään sen käytöstä Pyeongchangin olympialaisissa.
Aleksandr Krušelnitski
Aleksandr Krušelnitski (Александр Александрович Крушельницкий) (s. 20. toukokuuta 1992 Pietari, Venäjä ) on venäläinen curlingpelaaja. Hän osallistui Pyeongchangin olympialaisiin 2018 vaimonsa Anastasia Brizgalovan kanssa curlingin sekaparikilpailuun.
Krušelnitskia epäillään vuonna 2016 urheilussa kielletyn meldoniumin käytöstä. Sen lääkätetieteellinen käyttö on sydänlääke. Urheilun kansainvälinen vetoomustuomioistuin CAS asetti hänet neljän vuoden kilpailukieltoon 4. joulukuuta 2018.
Panin pyhäkkö (Ateena)
Panin pyhäkkö oli antiikin aikainen Panille omistettu pyhäkkö Ateenassa Kreikassa. Se sijaitsi Areiopagin ja Pnyksin kukkuloiden välisessä laaksossa. Pyhäkön arkeologinen kohde sijaitsee aivan nykyisen Apostólou Pávlou -kävelykadun länsipuolella.
Pyhäkön jäänteet koostuvat kallioon tehdyistä leikkauksista sekä maanalaisesta luolamaisesta kammiosta. Kammion pohjoisseinässä on kallioon kaiverrettu reliefi, joka esittää Pania, nymfiä ja koiraa. Pyhäkkö löytyi Ateenan arkeologisten kohteiden parannusprojektin yhteydessä vuosituhannen vaihteessa. Se oli muutoin aiemmin tuntematon.
Ateenassa oli myös toinen Panille omistettu pyhäkkö, Panin luola.
Andrés Segovia
thumb|Andrés Segovia Andrés Torres Segovia (21. helmikuuta 1893 Linares, Andalusia – 3. kesäkuuta 1987 Madrid) oli espanjalainen kitaristi. Häntä on yleisesti pidetty nykyaikaisen klassisen kitaran soiton isänä.
Ensikiertue Yhdysvalloissa 1928 inspiroi brasilialaisen Heitor Villa-Lobosin säveltämään teoksen Kaksitoista etydiä (Douze études, 1929), jonka Villa-Lobos myös omisti Segovialle.
Rikosoikeus
Rikosoikeus on toisaalta rikoksen ja rangaistuksen olemusta tutkiva ja esittävä oikeustieteen haara, toisaalta oikeusjärjestyksen osa, joka käsittää rikoslakiin ja muihin säädöksiin sisältyvät oikeussäännökset, joilla määritellään rangaistavat teot ja niiden seuraukset. Rikosoikeus on julkisoikeuden osa, sillä siinä käsitellään valtion rankaisuoikeuden käyttämistä kansalaisiin nähden. Rikosoikeudella on läheinen suhde hallinto-oikeuteen, koska sekin liittyy julkisen vallan käyttöön. Rikosoikeudella on myös erittäin läheiset kytkökset prosessioikeuteen ja tarkemmin rikosprosessioikeuteen, joka määrittelee miten rikosoikeuden määrittelemä rikosvastuu käytännössä toteutetaan, sekä yhteys valtiosääntöoikeuteen. Yhteys valtiosääntöoikeuteen johtuu siitä, että monet perus­oikeudet, perustuslain säännökset ja Suomessa erityisesti perustuslain 8 § ovat tärkeitä rikosoikeuden kannalta. Rikos­oikeudella on yhtymä­kohtia myös yksityis­oikeuteen, sillä esimerkiksi Suomessa vahingonkorvauksista säädettiin aina vuoteen 1974 asti rikos­lain 9 luvussa, minkä jälkeen ne erotettiin omaksi laikseen. Tämä muutos liittyi ajatukseen toisen yksityis- ja toisen julkisoikeudellisesta luonteesta.
Rikosoikeuden yleinen ja erityinen osa
Rikosoikeus jaetaan yleensä yleiseen ja erityiseen osaan. Yleisellä osalla tarkoitetaan rikosvastuun yleisiä edellytyksiä koskevia yleisiä oppeja eli vastuuoppia sekä rikosoikeudellista seuraamusjärjestelmää. Vastuuoppiin kuuluvat esimerkiksi kausaalisuutta, syy-yhteyttä, tahallisuutta, tuottamusta, laiminlyönnin rangaistavuutta, vaarantamisvastuuta, yritystä ja osallisuutta koskevat opit. Suomessa yleisiä oppeja koskevat säännökset ovat rikoslain 3-5 luvuissa. Rikosoikeudelliseen seuraamusjärjestelmään kuuluvat säännökset ja opit, jotka koskevat rangaistuksen lajeja, määräämistä ja täytäntöönpanoa. Tämän lisäksi myös turvaamistoimia koskevat säännökset ja opit kuuluvat seuraamusjärjestelmään. Laajasti tulkittuna siihen voidaan katsoa kuuluvan vielä tietyt hallinnolliset maksuseuraamukset, koska näille ei ole Suomessa omaa yhtenäistä järjestelmäänsä. Rikosoikeuden erityisellä osalla puolestaan tarkoitetaan yksittäisiä rikoksia koskevia säännöksiä, jotka siis määrittävät rangaistavat asiat, ja niiden tulkintaa koskevia käytäntöjä ja doktriinia. Yleisen osan on lähtökohtaisesti tarkoitus sisältää kaikille erityisen osan säännöksille yhteiset asiat, mutta erityisesti esimerkiksi talousrikosten kohdalla on tapahtunut eriytymistä ja niille on syntynyt omia yleisiä oppejaan esimerkiksi tahallisuutta koskien.
Rikosoikeus suhteessa valtiosääntöoikeuteen
Suomessa vuoden 1995 perusoikeusuudistuksen jälkeen valtiosääntöoikeuden merkitys suhteessa rikosoikeuteen on entisestään kasvanut. Hallituksen esityksissä ja perustuslakivaliokunnassa rikosoikeudellisia lainsäädäntöehdotuksia käsitellään usein valtiosääntöoikeudellisesta näkökulmasta ja rikosoikeudellisessa tutkimuksessakin sen asema on korostunut. Tämä on luonnollista koska rikosoikeudellisen järjestelmän keinoin on mahdollista vaikuttaa usealla tavalla perusoikeuksiin. Rikosoikeudelliset rangaistukset puuttuvat niihin periaatteessa aina: vankeusrangaistus henkilökohtaiseen vapauteen ja sakkorangaistus omaisuuteen. Lisäksi yksittäiset rangaistavaksi säädetyt teot voivat rajoittaa jonkin perusoikeuden, kuten sananvapauden tai yhdistymisvapauden, käyttöä.
Kansainvälinen ja eurooppalainen rikosoikeus
Vielä yhtenä rikosoikeuden osa-alueena voidaan pitää kansainvälistä ja eurooppalaista rikosoikeutta. Kansainvälinen rikosoikeus on osa kansainvälistä oikeutta ja se sisältää kansainväliset rikosoikeudelliset yleissopimukset, kuten Geneven sopimus, rikostuomioistuimet, kuten kansainvälinen rikostuomioistuin, ja tietyt kansainvälisiä rikoksia koskevat opit ja käytännöt. Eurooppalainen rikosoikeus taas tarkoittaa ensisijaisesti Euroopan neuvoston ja EU:n puitteissa toteutettuja rikosoikeudellisia toimenpiteitä ja käytäntöjä. EU-rikosoikeus kuuluu EU:ssa vapauden, turvallisuuden ja oikeuden piiriin. Nämä vaikuttavat kansallisesti pääasiassa rikosoikeuden erityiseen osaan, mutta varsinkin eurooppalainen rikosoikeus on vaikuttanut myös sen yleiseen osaan ja seuraamusjärjestelmään. EU-rikosoikeudessa rikosoikeudellisen yhteistyön käsite on vakiintunut tarkoittamaan aineellisen rikosoikeuden lähentämistä ja rikosprosessuaalista yhteistyötä. Aineellinen rikosoikeus tarkoittaa tässä yhteydessä lähinnä rikoslain erityistä osaa ja sen rikossännösten tunnusmerkistöjä, mutta tietyiltä osin myös yleiseen osaan kuuluvia seuraamuksia. Rikosprosessuaalisen yhteistyön tarkoituksena on esimerkiksi rikoksentekijöiden helpompi luovuttaminen jäsenmaasta toiseen ja sitä tapahtuu jäsenvaltioiden toimivaltaisten viranomaiden välillä esimerkiksi tuomioiden ja päätösten vastavuoroisen tunnustamisen muodossa. Kansainvälisen ja eurooppalaisen rikosoikeuden kehitys on ollut merkittävää ja sen vaikutus kansalliseen rikosoikeuteen ja kriminaalipolitiikkaan on ollut merkittävämpää kuin on osattu odottaa. Sillä on ollut myös rikosoikeuden monialaisuutta lisäävä vaikutus, koska EU-rikosoikeus kytkeytyy yleiseen EU-oikeuteen, jonka yleiset periaatteet ja EU-tuomioistuimen käytännössä kehittyneet opit EU-oikeuden oikeusvaikutuksista ovat tulleet merkitykselliseksi myös kansallisessa rikosoikeudessa.